**Slovákom na olympiáde chýbal šprintér: Zavolali guliara a... Taký výsledok čakal len málokto!**

**Adrián spolu s tridsiatkou mladých športovcov reprezentoval Slovensko na Európskom olympijskom festivale mládeže v Gruzínsku.**Autor: fotosport.sk/Pavol Uhrin

[Ďalších](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto)

[15 fotografií](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto)

[v galérii](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto)

**461**

[**Zdieľaj**](http://www.facebook.com/sharer.php?u=http://vas.cas.sk/clanok/12030/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto.html)

**| Len nedávno Aďo z Nižného Hrušova (okr. Vranov nad Topľou) dostal do rúk občiansky preukaz, no už teraz žne jeden úspech za druhým.**

Adrián Baran je 15-ročný chalan, ktorý miluje šport. Začínal síce futbalom, no na hodinách telesnej si ho už v desiatich rokoch všimol jeho učiteľ a súčasný tréner Jaroslav Kolcun. **"Kvôli výške bol najprv v bránke, no postupne prešiel k vrhu guľou a k hodu diskom,"** hovorí o začiatkoch mladého atléta tréner.

[](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto?foto=10)

**[Ďalších 15 fotografií v galérii.](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto?foto=10)**

**Aďo sa hodu diskom začal venovať pred dvomi rokmi, vrhu guľou pred piatimi.** Autor: Pavol Uhrin

V týchto disciplínach patrí Aďo k najlepším športovcom na Slovensku vo svojej vekovej kategórii a na konto si tak počas uplynulých rokov pripísal hneď niekoľko ocenení. **Vlani sa stal majstrom Slovenska vo vrhu guľou (vonku aj v hale) a v hode diskom (vonku).** Rok predtým zabodoval vo vrhu guľou ako vicemajster Slovenska.

[](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto?foto=11)

**[Ďalších 15 fotografií v galérii.](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto?foto=11)**

**Adrián sa stal majstrom Slovenska vo vrhu guľou, tretí skončil jeho kamarát Šimon Šust (vpravo), s ktorým aj trénuje.**Autor: Jaroslav Kolcun

Ani tento rok svoju latku nehodlá podliezť. **V oboch športových disciplínach sa opäť stal majstrom Slovenska vo svojej kategórii.**"Na medzištátnom stretnutí v Trnave si vybojoval krásne druhé miesto, čo mu zabezpečilo miestenku na Európsky olympijský festival mládeže v gruzínskom Tbilisi," hovorí tréner Kolcun. V Gruzínsku si zlepšil svoj osobný rekord o 1,5 metra. V hode diskom skončil na desiatom mieste a vo vrhu guľou na siedmom v konkurencii európskych mladých športovcov.

[](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto?foto=4)

**[Ďalších 15 fotografií v galérii.](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto?foto=4)**

**Slovenskí reprezentanti v atletike na Európskom olympijskom festivale mládeže v Gruzínsku.**Autor: Pavol Uhrin

Kuriozitou však je, že medaila, ktorú si z olympiády priniesol domov, vôbec nie je z disciplín, ktorým sa naplno venuje, ale z úplne inej. Zapojili ho totiž do štafety. "Boli sme vybraní za atlétov iba štyria chalani a štyri dievčatá, aby sme reprezentovali Slovensko. Z chlapcov sme sa tam dostali traja šprintéri a ja. **Trénerovi napadlo, aby sme skúsili štafetu, veď nemáme čo stratiť, tak sme to skúsili,"**hovorí Aďo**.**

Na prekvapenie všetkých sa to podarilo. Chlapčenská štafeta odchádzala z olympiády s bronzovými kovmi na krku. **"Bežci ma brali ako bežca. Verili mi, že to zvládnem, a zároveň aj ja im. Len to bolo trošku divné, že guliar a diskár beží štafetu,"**priznáva Adrián.

[](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto?foto=7)

**[Ďalších 15 fotografií v galérii.](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto?foto=7)**

**Chlapčenská štafeta priniesla z olympiády bronzovú medailu. Na fotke zľava A. Baran, M. Žilavý, J. Benda a S. Rigász.**Autor: Pavol Uhrin

Atmosféra [na olympijskom festivale](http://www.fotosport.sk/) bola neopísateľná. Od otváracieho ceremoniálu až po ten záverečný. Zúčastnilo sa na ňom celkovo viac ako 2 300 mladých športovcov z 50 krajín Európy, z toho tridsiatka slovenských športových talentov.**Okrem vzácneho kovu zo štafety si priniesli domov aj ďalšie vzácne medaily.**Mladí slovenskí športovci získali striebro v cyklistike a striebro a bronz v jude.

[](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto?foto=6)

**[Ďalších 15 fotografií v galérii.](http://vas.cas.sk/galeria/22151/slovakom-na-olympiade-chybal-sprinter-zavolali-guliara-a-taky-vysledok-cakal-len-malokto?foto=6)**

**V rozbehoch štafety nedopadol Adrián dobre, hneď v úvode spadol.** Autor: Pavol Uhrin

Aj keď Aďo žne úspechy v športe, musí stáť nohami pevne na zemi. Čaká ho prvý ročník na strednej škole.**"Športu venuje všetok svoj voľný čas, no keby nemal fakt dobré výsledky v škole, museli by sme mu to zatrhnúť,"** hovorí o synovi mama Jarmila. "Sme naňho hrdí. To, že je majstrom Slovenska, ho nezmenilo a zostal rovnako skromný. Zatiaľ mu to ide, no vie, že nesmie zaspať na vavrínoch," dodáva na záver mama. **"Budúci rok sú Majstrovstvá Európy do 17 rokov, rád by som sa na nich zúčastnil, a preto chcem nabrať nové sily a potom znovu naplno makať,"** prezrádza svoje plány do budúcnosti Adrián.